kiskőrös város polgármestere
ELŐTERJESZTÉS
(a Képviselő-testület 2025. május 28-i ülésére)
TÁRGY: A Római Katolikus Plébánia TÁMOGATÁSI KÉRELMÉNEK ELBÍRÁLÁSA
A Római Katolikus Plébánia (továbbiakban: Kérelmező) képviseletében Tóth Tibor plébános 2025. május 12. napján támogatási kérelmet nyújtott be Kiskőrös Város Önkormányzata részére. A római katolikus temetőben lévő kápolna befejező munkálataira 5,5 millió Ft, illetve a római katolikus temetőben akadálymentesített WC és raktár építésére szintén 5,5 millió Ft szükséges. 

Kiskőrös Város Önkormányzatának 2025. évi költségvetési lehetőségeinek figyelembevételével a kért támogatási összeg megítélését javaslom a Képviselő-testületnek.
Fentiekre tekintettel javaslom, hogy a Képviselő-testület járuljon hozzá a Római Katolikus Plébánia által beadott kérelem támogatásához a fent megjelölt összeggel és ennek érdekében a határozat-tervezetben foglaltak szerint döntsön.
Kiskőrös, 2025. május 20.

Domonyi László sk.

polgármester
HATÁROZAT-TERVEZET
A Képviselő-testület 
1. egyetért azzal, hogy a Kiskőrös Város Önkormányzata a Római Katolikus Plébánia részére 11.000.000,- Ft, azaz tizenegymillió forint összegű támogatást nyújtson Kiskőrös Város Önkormányzatának 2025. évi költségvetése terhére a római katolikus temetőben lévő kápolna befejező munkálataira, illetve a római katolikus temetőben akadálymentesített WC és raktár építésére. 
2. felkéri a Polgármestert, hogy a Város 2025. évi költségvetésének soron következő módosítását a fentiek figyelembevételével terjessze elő.
3. felhatalmazza a Polgármestert a támogatással kapcsolatos szükséges jognyilatkozatok megtételére, a határozat-tervezet mellékletét képező támogatási szerződés aláírására.

